*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 2ας Μαρτίου 1989

για τη βελτίωση της αποτελεσματικότητας των γεωργικών διαρθρώσεων, στην Ισπανία, σύμφωνα με τον κανονισμό (ΕΟΚ) αριθ. 797/85 του Συμβουλίου

(Το κείμενο στην ισπανική γλώσσα είναι το μόνο αυθεντικό)

(89/184/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25 παράγραφος 3,

τον κανονισμό (ΕΟΚ) αριθ. 1272/88 της Επιτροπής της 29ης Απριλίου 1988 για τον καθορισμό των λεπτομερειών εφαρμογής του καθεστώτος ενισχύσεων που αποσκοπούν στην ενθάρρυνση της προσωρινής παύσης της καλλιέργειας αρόσιμων γαιών (3),

Εκτιμώντας:

ότι η ισπανική κυβέρνηση ανακοίνωσε, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85 τις εξής διατάξεις:

- βασιλικό διάταγμα αριθ. 1435/1988 της 25ης Νοεμβρίου 1988 που ρυθμίζει το καθεστώς ενισχύσεων που αποσκοπεί στην ενθάρρυνση της προσωρινής παύσης της καλλιέργειας αρόσιμων γαιών,

- υπουργική απόφαση της 5ης Δεκεμβρίου 1988 σχετικά με τους κανόνες εφαρμογής του καθεστώτος ενισχύσεων για την ενθάρρυνση της προσωρινής παύσης της καλλιέργειας αρόσιμων γαιών·

ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να απαφασίσει εάν, σε συνάρτηση με τη συμφωνία των εν λόγω διατάξεων με τον ανωτέρω κανονισμό και λαμβανόμενων υπόψη των στόχων αυτού του κανονισμού καθώς και της αναγκαίας σύνδεσης μεταξύ των διαφόρων μέτρων, πληρούνται οι όροι χρηματοδοτικής συμμετοχής της Κοινότητας·

ότι τα λαθούρια που χρησιμοποιούνται για την παραγωγή χλωρών ζωοτροφών και λιπασμάτων είναι τα μόνα είδη Vicias που επιτρέπονται σε περίπτωση χρησιμοποίησης της έκτασης που παύει να καλλιεργείται·

ότι η παρούσα απόφαση δεν αφορά την έγκριση της Επιτροπής σχετικά με τις περιοχές που θα πρέπει να εξαιρεθούν από την εφαρμογή του καθεστώτος προσωρινής παύσης της καλλιέργειας αρόσιμων γαιών·

ότι οι προαναφερθείσες διατάξεις ανταποκρίνονται στους όρους και τους στόχους του τίτλου 01 του κανονισμού (ΕΟΚ) αριθ. 797/85 και ότι είναι ότι είναι σύμφωνες με τον κανονισμό (ΕΟΚ) αριθ. 1272/88·

ότι, εντούτοις, λαμβανομένου υπόψη του καινοτόμου χαρακτήρα του καθεστώτος προσωρινής παύσης της καλλιέργειας γαιών, η Επιτροπή επιφυλάσσεται του δικαιώματος να επανεξετάσει, ενδεχομένως, τις κοινοποιηθείσες διατάξεις, ιδίως όσον αφορά το ύψος της ενίσχυσης, με βάση έκθεση για την εφαρμογή των εν λόγω διατάξεων την οποία θα πρέπει να υποβάλει η Ισπανία δυνάμει του άρθρου 29 του κανονισμού (ΕΟΚ) αριθ. 797/85 και του άρθρου 16 παράγραφος 2 του κανονισμού (ΕΟΚ) αριθ. 1272/88·

ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) για τα χρηματοδοτικά θέματα·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Οι διατάξεις σχετικά με την προσωρινή παύση της καλλιέργειας αρόσιμων γαιών, οι οποίες περιλαμβάνονται στο βασιλικό διάταγμα αριθ. 1435/1988 της 25ης Δεκεμβρίου 1988 (και στην υπουργική απόφαση της 5ης Δεκεμβρίου 1988) και τις οποίες ανακοίνωσε η ισπανική κυβέρνηση σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, πληρούν τους όρους για τη χρηματοδοτική συμμετοχή της Κοινότητας στην κοινή δράση που αναφέρεται στον τίτλο 01 του εν λόγω κανονισμού, υπό τις ακόλουθες προϋποθέσεις:

α) η χρηματοδοτική συμμετοχή της Κοινότητας δεν αφορά τη συμπληρωματική ενίσχυση σε περίπτωση δασοφύτευσης·

β) η παρούσα απόφαση δεν αφορά το παράρτημα του βασιλικού διατάγματος αριθ. 1435/1988 σχετικά με τις ζώνες που θα πρέπει να εξαιρεθούν από την εφαρμογή του καθεστώτος προσωρινής παύσης της καλλιέργειας αρόσιμων γαιών.

2. Η Επιτροπή επιφυλάσσεται του δικαιώματος να προβεί μέχρι τις 31 Δεκεμβρίου 1989 σε αναθεώρηση της παρούσας απόφασης, με ισχύ από την ίδια ημερομηνία.

Άρθρο 2

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 2 Μαρτίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 93 της 30. 3. 1985, σ. 1.

(2) ΕΕ αριθ. L 108 της 29. 4. 1988, σ. 1.

(3) ΕΕ αριθ. L 121 της 11. 5. 1988, σ. 36.